text: To broer skal renoveres og 85 km asfalt lægges
  30 maj 2017 kl. 08.37
  I de kommende måneder går Vejdirektoratet i gang med at renovere landets broer og veje. Blandt andet Lillebæltsbroen og Hylkedalsbroen ved Kolding skal have en tur. 
  Hen over sommeren begynder Vejdirektoratet renovering og asfaltering af dårlige veje og broer. I hele Danmark skal der i alt lægges 217 kilometer asfalt, og arbejderne skal sikre, at broerne og tunnelerne kan holde i mange år endnu.
  I Syd- og Sønderjylland skal der asfalteres 85 kilometer veje, og Den Ny e Lillebæltsbro, samt Hylkedalsbroen ved Kolding, skal renoveres.
  - Broerne og tunnelerne har stor trafikal betydning, og derfor er det naturligvis en kerneopgave for Vejdirektoratet at sørge for, at de hele tiden er i god stand, udtaler anlægs- og driftdirektør i Vejdirektoratet, Michael Kirkfeldt, i en pressemeddelelse.
  